Gin, Tonic & Tapas nu med Gin & Menu | WhyNotGin
Gin, Tonic & Tapas nu med Gin & Menu
Endelig er det blevet tid til at løfte sløret for menuen til Gin Tonic & Tapas d. 10. marts. Dagen hvor WhyNotGin & Café Delish har slået pjalterne sammen og serverer Gin, Tonic og Tapas til den helt store guldmedalje.
Der er 4 ginner på menuen, der både serveres neat (som de er) og som Gin & Tonic sammen med en tapas anretning, der egner sig ualmindelig godt til lige netop dén gin. Jeg har glædet mig til at løfte sløret for aftenens menu – og hvad angår gin, ser det sådan her ud:
Gin Nö Ø London Dry Gin
Njord Distilled Mother Nature Gin
Tapas'en står Thomas Veber for, tidligere Michelin kok og nu ejer af Café Delish:
Kammusling med tomat, appelsin & estragon
Kylling fra Gråsten med rosiner & kanel
Pulled pork med græskar, havtorn & dild
Honningkage med gin & tonic sorbet
Man behøver ikke at være usædvanlig gin-nørdet for at deltage til Gin, Tonic & Tapas, men tilbøjeligheder til de gode ting i livet, er ikke noget skidt udgangspunkt. Er det noget for dig, så køb din billet her!